דין וחשבון זה על קרתא, חברה לפיתוח מרכז ירושלים בע"מ, מסכם את הביקורת שערך משרד מבקר המדינה על פעולות החברה עד סוף שנת 1989. בדיקות השלמה נערכו במהלך שנת 1990.

הממצאים, שהועלו במהלך הביקורת, הובאו לידיעת הנהלת החברה, בדוח זה מובאים הממצאים העיקריים.

החברה עומדת לביקורת מבקר המדינה לפי סעיף 9 (5) לחוק מבקר המדינה, התשי"ח-1958 (נוסח משולב), כגוף שהממשלה משתתפת בהנהלתו.

החברה היא חברה ממשלתית כמשמעותה בחוק החברות הממשלתיות, התשל"ה-1975. שר הבינוי והשיכון אחראי לענייניה לפי חוק זה, ובידו, יחד עם שר האוצר, הסמכויות המפורטות בחוק בענייני החברה.